**Ei-ammattilaiset – nunna, konna ja huora** (engl. *Amateur*) on vuonna 1994 ensi-iltansa saanut Hal Hartleyn ohjaama, tuottama ja käsikirjoittama yhdysvaltalais-brittiläis-ranskalainen neo-noir-tyylinen jännityskomediaelokuva, jonka pääosissa ovat Isabelle Huppert, Martin Donovan ja Elina Löwensohn. Hal Hartleyn ohella Ted Hope oli myös tuottamassa elokuvaa.

Elokuvan alkuperäinen nimi *Amateur* on myös kirjainlyhenne sanoista *accountancy* (laskentatoimi), *murder* (murha), *amnesia* (amnesia), *torture* (kidutus), *ecstasy* (hurmostila), *understanding* (ymmärrys) ja *redemption* (lunastus), joita elokuva sisältää.

Juoni
-----

**Varoitus:  Seuraava kirjoitus paljastaa yksityiskohtia juonesta.**
Entinen nunna Isabelle (Isabelle Huppert) istuu kahvilassa, kun sisään astuu Thomas Ludens (Martin Donovan), joka on menettänyt muistinsa. Hänen vaimonsa Sofia (Elina Löwensohn) oli työntänyt hänet ikkunasta ulos uskoen hänen kuolleen. Thomasilla on salaista tietoa sisältäviä levykkeitä, ja tästä tietämättömänä Isabelle vie Thomasin kotiinsa. Pian he huomaavat Thomasilla olevan vihamiehiä, jotka haluavat hänet hengiltä.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Isabelle Huppert  | … |  Isabelle
  |
|  Martin Donovan  | … |  Thomas Ludens
  |
|  Elina Löwensohn  | … |  Sofia Ludens
  |
|  Damian Young  | … |  Edward
  |
|  Chuck Montgomery  | … |  Jan
  |
|  Dave Simonds  | … |  Kurt
  |
|  Pamela Stewart  | … |  Patsy Melville
  |
|  Terry Alexander  | … |  Frank
  |
|  David Greenspan  | … |  George
  |
|  Parker Posey  | … |  talonvaltaaja
  |

Tuotanto
--------

*Ei-ammattilaiset – nunna, konna ja huora* -elokuvan kuvaukset alkoivat 28. heinäkuuta 1993 ja päättyivät 8. syyskuuta 1993. Elokuva kuvattiin New Yorkissa 2,3 miljoonan dollarin budjetilla. Elokuvan tuotantoyhtiöinä olivat American Playhouse, Channel Four Films, La Sept Cinéma, True Fiction Pictures, UGC ja Zenith Entertainment.

Julkaisu ja vastaanotto
-----------------------

*Ei-ammattilaiset – nunna, konna ja huora* sai ensi-iltansa Cannesin elokuvajuhlilla Ranskassa toukokuussa 1994. Elokuva sai teatteriensi-iltansa Ranskassa 19. lokakuuta 1994, Britanniassa 6. tammikuuta 1995, Yhdysvalloissa 19. toukokuuta 1995 ja Suomessa 1. joulukuuta 1995. Elokuvan teatterilevittäjinä olivat Ranskassa Diaphana Films, Britanniassa Artificial Eye, Yhdysvalloissa Sony Pictures Classics ja Suomessa Alfa-Panorama Film & Video Oy. Elokuva oli Suomessa 124. katsotuin elokuva 1 115 hengen katsojamäärällään vuonna 1995. *Ei-ammattilaiset – nunna, konna ja huora* esitettiin myös muun muassa vuoden 1994 Toronton elokuvajuhlilla Kanadassa.

*Ei-ammattilaiset – nunna, konna ja huora* on saanut elokuvakriitikoilta myönteisen vastaanoton. Rotten Tomatoes -sivuston mukaan 75% kriitikoista on antanut elokuvalle positiivisen arvosanan 6,1/10 keskiarvolla. Keräys perustuu 24 arviointiin. 3 380 käyttäjästä 86% on antanut elokuvalle positiivisen arvosanan 3,9/5 keskiarvolla. Metacritic-sivuston mukaan 14 arvostelun perusteella elokuva on saanut 53 pistettä sadasta mahdollisesta. Internet Movie Databasen 4 663 käyttäjää on antanut elokuvalle keskiarvon 7,0/10.

Palkinnot ja ehdokkuudet
------------------------

| Palkinnot ja ehdokkuudet |
| --- |
| Palkinto | Kategoria | Ehdokas | Tulos |
| Chlotrudis-palkinto | Paras elokuva | *Ei-ammattilaiset – nunna, konna ja huora* | Ehdokkuus |
| Paras miespääosa | Martin Donovan | Ehdokkuus |
| Tokion elokuvajuhlien hopeapalkinto | Hal Hartley | Voitto |
| Fort Lauderdalen elokuvajuhlien parhaan miesnäyttelijän palkinto | Martin Donovan | Voitto |
|

Lähteet
-------

1. 1 2 3  Amateur *afi.com*. AFI. Viitattu 12.3.2017. (englanniksi)
2. 1 2  Amateur (1994) *allmovie.com*. Allmovie. Viitattu 12.3.2017. (englanniksi)
3. 1 2 3  AMATEUR *allocine.fr*. Allociné. Viitattu 12.3.2017. (ranskaksi)
4. 1 2 3 4  Amateur (1994) *imdb.com*. IMDb. Viitattu 12.3.2017. (englanniksi)
5. 1 2 3 4  AMATEUR (1994) *tcm.com*. TCM. Viitattu 12.3.2017. (englanniksi)
6. 1 2  AMATEUR *mubi.com*. MUBI. Viitattu 12.3.2017. (englanniksi)
7. 1 2  Amateur (1994) *elonet.fi*. Elonet. Viitattu 12.3.2017. (suomeksi)
8. ↑  AMATEUR *jpbox-office.com*. JP’s Box-Office. Viitattu 12.3.2017. (ranskaksi)
9. ↑  AMATEUR (1994) *bbfc.co.uk*. British Board of Film Classification. Viitattu 12.3.2017. (englanniksi)
10. ↑  Suomen katsotuimmat elokuvat vuonna 1995 *elokuvauutiset.fi*. Elokuvauutiset. Viitattu 12.3.2017. (suomeksi)
11. 1 2 3  AMATEUR (1995) *rottentomatoes.com*. Rotten Tomatoes. Viitattu 12.3.2017. (englanniksi)
12. ↑  Amateur 1995 *metacritic.com*. Metacritic. Viitattu 12.3.2017. (englanniksi)

Aiheesta muualla
----------------

* *Ei-ammattilaiset – nunna, konna ja huora* Internet Movie Databasessa. (englanniksi)
* *Ei-ammattilaiset – nunna, konna ja huora* Elonetissä.
* *Ei-ammattilaiset – nunna, konna ja huora* AllMoviessa. (englanniksi)
* *Ei-ammattilaiset – nunna, konna ja huora* Rotten Tomatoes -sivustolla (englanniksi)
* *Ei-ammattilaiset – nunna, konna ja huora* Metacriticin sivuilla (englanniksi)
* *Ei-ammattilaiset – nunna, konna ja huora* AlloCinéssä (ranskaksi)